SELIC ปลื้มกำไร Q1 กระฉูด 54 เท่าตัว ย้ำกลยุทธ์ปี 62 ลุยหาพันธมิตรใหม่เสริมธุรกิจแกร่ง
SELIC ปลื้มกำไร Q1 กระฉูด 54 เท่าตัว ย้ำกลยุทธ์ปี 62 ลุยหาพันธมิตรใหม่เสริมธุรกิจแกร่ง
SELIC ปลื้มกำไร Q1 กระฉูด 54 เท่าตัว ย้ำกลยุทธ์ปี 62 ลุยหาพันธมิตรใหม่เสริมธุรกิจแกร่ง
15 พ.ค. 2562

นายเอก สุวัฒนพิมพ์ ประธานเจ้าหน้าที่บริหาร บริษัท ซีลิค คอร์พ จำกัด (มหาชน) SELIC เปิดเผยว่า บริษัทฯ รายงานผลการดำเนินงานในไตรมาส 1/2562 โดยมีรายได้ไตรมาส1/2562 อยู่ที่ 359.33 ล้านบาท เพิ่มขึ้น 151.2% เมื่อเปรียบเทียบกับไตรมาส 1/2561 มีรายได้อยู่ที่ 143.02 ล้านบาท และมีกำไรสุทธิอยู่ที่ 23.92 ล้านบาท เพิ่มขึ้น 5,394.3% เมื่อเปรียบเทียบกับไตรมาส 1/2561 มีกำไรสุทธิอยู่ที่ 0.44 ล้านบาท
ขณะที่ EBITDA อยู่ที่ 51.29 ล้านบาท เพิ่มขึ้น 689.2% จากไตรมาสเดียวกันของปีก่อน เนื่องจากการบริหารจัดการต้นทุนและค่าใช้จ่ายที่ดีขึ้น ดังนั้นบริษัทฯ มั่นใจว่าผลการดำเนินงานในปีนี้เติบโตในทิศทางที่ดี
โดยบริษัทฯ ดำเนินการตามกลยุทธ์และแนวทางการเติบโตผ่านการควบรวมและเข้าซื้อกิจการกลุ่ม PMC นำโดย บริษัท พีเอ็มซี เลเบิล แมททีเรียลส์ จำกัด ในประเทศไทย และบริษัท พีเอ็มซี เลเบิล แมททีเรียลส์ พีทีอี ลิมิเตด ในประเทศสิงคโปร์ ซึ่งเป็นผู้ผลิตและจำหน่ายสติ๊กเกอร์และผลิตภัณฑ์ฉลากในเดือนมกราคมที่ผ่านมา
ส่งผลให้โครงสร้างการจัดการของบริษัทมีการเปลี่ยนแปลง โดยกลุ่มบริษัท พีเอ็มซี แมททีเรยลส์ ทั้งสองแห่งเป็นบริษัทย่อยของซีลิค และทำให้กลุ่มบริษัทมีรายได้จากการดำเนินงานในธุรกิจ 2 ประเภท คือ 1. ธุรกิจกาวอุตสาหกรรม และ 2. ธุรกิจสติ๊กเกอร์หรือฉลากที่มีกาวในตัว ทำให้เป็นส่วนเสริมกัน (synergy)
“เราดำเนินการตามกลยุทธ์การเติบโตที่วางไว้อย่างต่อเนื่อง โดยรายได้ไตรมาสแรกปีนี้เพิ่มขึ้นมาจากการได้มาซึ่งอำนาจควบคุมในบริษัท พีเอ็มซี เลเบิล แมททีเรียลส์ จำกัด ในประเทศไทย และบริษัท พีเอ็มซี เลเบิล แมททีเรียลส์ พีทีอี ลิมิเตด ในประเทศสิงคโปร์ และการควบรวมงบทำให้กลุ่มบริษัทมีรายได้และผลการดำเนินงานแยกออกเป็น 2 ส่วนธุรกิจ” นายเอก กล่าว
นอกจากนี้ แนวโน้มความต้องการตลาดกาวอุตสาหกรรม และตลาดสติ๊กเกอร์ ยังคงมีการเจริญเติบโตที่ดี โดยเฉพาะในแถบทวีปเอเชีย เนื่องจากการเปลี่ยนแปลงพฤติกรรมผู้บริโภค และการขยายตัวของธุรกิจออนไลน์ช็อปปิ้ง ส่งผลให้เกิดความต้องการใช้งานสติ๊กเกอร์หรือฉลากเพิ่มมากขึ้น โดยปัจจุบันบริษัทฯ มุ่งเน้นที่จะขยายการเติบโตไปกับผลิตภัณฑ์ที่เกี่ยวข้องกับ e-commerce กลุ่มบริษัทยังคงคาดว่าการเจริญเติบโตในกลุ่มนี้ จะส่งผลดีกับบริษัท ส่งผลให้กลุ่มบริษัทเติบโตต่อไปและบรรลุเป้าหมายที่วางไว้ได้
ทั้งนี้ บริษัทฯ ยังคาดหวังที่จะขยายตลาดเพิ่มในสินค้ากลุ่ม Specialty โดยมีการเริ่มทดสอบและเตรียมสายการผลิต โดยคาดว่าจะแล้วเสร็จในไตรมาส 2/62 ซึ่งจะมีส่วนสำคัญในการส่งเสริมการขยายตลาดในต่างประเทศ
“ในปี 2562 SELIC ยังคงมุ่งเน้นในการขยายธุรกิจทั้งธุรกิจกาวอุตสาหกรรมและธุรกิจสติ๊กเกอร์และฉลาก พร้อมให้ความสำคัญในการขยายการเติบโตของทั้งสองธุรกิจ โดยการเพิ่มตลาดใหม่และขยายตลาดที่มีอยู่เดิมผ่านการพัฒนาผลิตภัณฑ์และบริการที่มีความต้องการของลูกค้าเป็นที่ตั้งแล้วยังมองหาโอกาสที่จะเติบโตผ่านการควบรวม (M&amp;A) หรือการร่วมเป็นพันธมิตรไม่ว่าจะในรูปแบบของ Joint Venture หรือ Partnership” นายเอก กล่าว